ใช้วิธีธรรมชาติ ป้องกันหมัด ใช้ยากำจัดหมัด
พยายามอาบน้ำอุ่นให้หมาเรื่อยๆ โดยใช้น้ำยาล้างจานเจือจางหรือสูตรอ่อนโยน ไม่ก็ใช้แชมพูสำหรับน้องหมาโดยเฉพาะ แบบนี้จะช่วยกำจัดหมัดส่วนใหญ่ (หรือทั้งหมด) บนตัวน้องหมาได้  วิธีนี้จะได้ผลถ้าเพิ่งเจอหมัดไม่มากถึงปานกลาง แต่ถ้าหมัดบุกเต็มอัตราแล้วจะไม่ค่อยมีประสิทธิภาพเท่าไหร่ น้ำยาล้างจานสูตรอ่อนโยนที่ใช้ ต้องไม่แต่งสีแต่งกลิ่น ใช้กับผิวแพ้ง่ายได้ แต่ถ้าใช้แล้วน้องหมาเกิดอาการระคายเคือง ให้หยุดใช้ทันที หลังใช้น้ำยาล้างจานแล้วควรใช้ครีมนวดสำหรับน้องหมาโดยเฉพาะ ผิวหนังจะได้ไม่แห้งจนเกิดอาการระคายเคือง ขยี้ให้เป็นฟองแล้วล้างออกด้วยน้ำสะอาด ทำซ้ำอาทิตย์ละ 1 ครั้ง เพราะถ้าอาบบ่อยกว่านั้นจะทำให้ผิวแห้ง (เพราะน้ำยาล้างจาน) น้ำยาล้างจานช่วยดักจับหมัดให้หลุดออกจากผิวน้องหมา แถมยังทำให้เยื่อหุ้มเซลล์ของหมัดฉีกขาด สูญเสียชั้นเคลือบผิว หมัดเลยกักเก็บน้ำไม่ได้ ขาดน้ำตายในที่สุด ให้ใช้หวีสำหรับสางหมัดโดยเฉพาะ หวีเสนียดแบบสางเหา หรือหวีอะไรก็ได้ที่ซี่ถี่ๆ   หวีสางหมัดจะช่วยดักจับหมัดออกจากขนของน้องหมา ให้สางขนจากบนลงล่าง โดยเริ่มสางให้ชิดติดผิวหนัง ถ้าสางแต่ขนบนๆ ไม่ถึงผิวหนัง อาจกำจัดไม่หมด มีหมัดหลงเหลืออยู่ สางแล้วให้รีบเอาหวีจุ่มในถังหรือจานใส่น้ำยาล้างจานอุ่นๆ ทันที หมัดจะได้หลุดจากหวี และแน่ใจว่าหมัดจะจมน้ำยาล้างจานตายแน่นอน เคลือบขนน้องหมาด้วยน้ำมะนาวเจือจาง ช่วยฆ่าหมัดได้ แต่ระวังอย่าใช้เยอะไปจนผิวน้องหมาแห้งเพราะฤทธิ์มะนาว   ผสมน้ำมะนาวกับน้ำอุ่นในสัดส่วนที่เท่ากัน โดยใส่ในชามตื้นๆ หรือหั่นมะนาว (เลมอน) เป็น 4 เสี้ยว จากนั้นใส่ในน้ำเดือด ทิ้งไว้ 8 ชั่วโมงหรือข้ามคืนแล้วค่อยกรองเอาแต่น้ำใส่ชาม เอาหวีหรือแปรงจุ่มในน้ำมะนาวนี้ แล้วเอาไปสางขนน้องหมา ให้น้ำมะนาวเคลือบขน ต้องค่อยๆ หวีให้ทั่วตัว แล้วจุ่มน้ำมะนาวเพิ่มทุกครั้งที่สางขน ทำซ้ำวันละ 1 ครั้ง ติดต่อกัน 3 วัน โดยใช้ฉีดพ่นตามตัวน้องหมา  ผสมน้ำส้มสายชูหมักจากแอปเปิ้ลกับน้ำอุ่นในสัดส่วนที่เท่ากัน แล้วบรรจุขวดสเปรย์ ใช้ฉีดพ่นเคลือบขนน้องหมาให้ทั่วตัว โดยเน้นหนักบริเวณที่หมัดชอบไปกระจุกตัวกัน เช่น ใบหู โคนหาง และข้อพับขา ถ้าผิวน้องหมาแห้งผิดปกติ หรือเกิดอาการระคายเคืองเพราะแพ้น้ำส้มสายชู ให้หยุดใช้ทันที บริเวอร์ยีสต์ (brewer's yeast) คือยีสต์ที่มีคุณค่าทางอาหารมาก เป็นส่วนผสมธรรมชาติที่ใช้ป้องกันหมัดแทนสารเคมีแรงๆ ได้ดี ถึงจะยังถกเถียงกันอยู่ว่าใช้แล้วเห็นผลแค่ไหน แต่อย่างน้อยยีสต์แบบ active ก็ส่งผลต่อหมัดแน่นอน  ทุก 1 - 2 วัน ให้ใส่ brewer's yeast แบบเม็ดในอาหารหมา แต่ปรึกษาคุณหมอก่อนว่าต้องใช้ปริมาณเท่าไหร่ เมื่อเทียบกับอายุและน้ำหนักตัวของน้องหมา ห้ามกำหนดปริมาณเองเด็ดขาด brewer's yeast จะซึมเข้าไปในผิวหนังของน้องหมา แล้วขับออกมาทางรูขุมขน ทำให้ทั้งขนและผิวหนังของน้องหมาไม่พึงประสงค์สำหรับหมัด เท่ากับไล่หมัดไปในที่สุด ถึงยังไม่มีหลักฐานทางวิทยาศาสตร์มารับรอง แต่คนที่ใช้ก็ว่าไล่หมัดได้ผล ให้ราดน้ำแช่โรสแมรี่ให้ทั่วตัวน้องหมา แล้วปล่อยให้แห้งเอง   ให้แช่ช่อโรสแมรี่สด 2 ถ้วยตวง (500 มล.) ในน้ำเดือด 30 นาที โดยเติมน้ำให้ท่วมช่อ กรองเอาแต่น้ำ เติมน้ำอุ่น 1 แกลลอน (4 ลิตร) ในน้ำโรสแมรี่ ถ้าเป็นน้องหมาพันธุ์เล็ก ก็ให้ใช้น้ำน้อยกว่านี้ ทิ้งไว้จนน้ำโรสแมรี่เย็นลง คือน้ำต้องยังอุ่นอยู่ แต่ไม่ถึงขั้นร้อนลวกผิวน้องหมา ใช้ราดตัวน้องหมาให้ชุ่มโชก จากนั้นปล่อยให้แห้ง วิธีนี้ยังไม่มีหลักฐานทางวิทยาศาสตร์มารับรอง แต่หลายคนที่ใช้ก็ว่าไล่หมัดได้ผล โดยใช้น้ำมันลาเวนเดอร์แค่ 2 - 3 หยดเฉพาะจุดสำคัญ  อาบน้ำให้หมาตามปกติ โดยใช้น้ำอุ่นกับน้ำยาล้างจานเจือจาง (หรือแชมพูน้องหมา) แล้วเช็ดตัวให้แห้ง หยดน้ำมันหอมระเหยลาเวนเดอร์ 2 - 3 หยดตรงโคนหาง และอีก 2 - 3 หยดที่หลังคอ เอามือนวดเบาๆ ให้น้ำมันซึมลงขนและผิวด้วย หยดยากำจัดหมัดที่หลังคอน้องหมาทุกเดือนนี่แหละ คือวิธีป้องกันและกำจัดหมัดอย่างเห็นผลและคนนิยมใช้กันมากที่สุด   "ยาใช้เฉพาะที่" แบบนี้ คุณหมอจะเป็นคนหยดหรือจ่ายยาให้ ให้หยด 2 - 3 หยด หรือใช้หลอดยาเล็กๆ ที่กำหนดปริมาณยาที่ต้องใช้มาแล้ว โดยใช้ตามคำแนะนำของคุณหมอ ยาบางตัวก็ให้หยดตรงสะบัก (กลางไหล่) ของน้องหมาแทน จุดอื่นๆ ตามตัวน้องหมาก็มี เพราะงั้นต้องศึกษาวิธีใช้ให้ดี พยายามหยดลงไปตรงๆ ให้โดนผิวหนังน้องหมา อย่าค้างอยู่แค่ที่ขน ยานี้ใช้กำจัดหมัดโตเต็มวัยที่เกาะติดหรือกัดอยู่ที่ผิวหนังของน้องหมา โดยยาจะออกฤทธิ์แค่ 1 เดือนเท่านั้น ยาบางตัวก็ฆ่าได้กระทั่งไข่หมัด แต่ส่วนใหญ่จะฆ่าได้เฉพาะหมัดโตเต็มวัย คุณหยดยาให้น้องหมาเดือนละครั้งได้ตลอดปี บ้านเราหนาวไม่ถึงติดลบ แต่เดือนไหนอากาศหนาวเป็นพิเศษ หรือใครอยู่ในจังหวัดที่อากาศหนาวจัด ก็อนุโลมให้เดือนนั้นไม่ต้องหยดยาให้น้องหมาได้ เพราะหนาวจนหมัดไม่อยากออกทำการ แต่ทางที่ดีหยดกันไว้ก่อนดีกว่า ลองปรึกษาคุณหมอเรื่องยากินป้องกันหมัด ปกติจะให้น้องหมากินเป็นประจำทุกเดือน   ให้น้องหมากินยานี้เดือนละ 1 ครั้ง โดยกินพร้อมอาหาร สัตวแพทย์จะจ่ายยาในปริมาณที่สัมพันธ์กันกับน้ำหนักตัวของน้องหมา ถ้าใช้ยาแล้วหมัดตัวเมียกัดน้องหมา ก็จะได้รับสารเคมีชื่อ lufenuron เข้าไป ซึ่งจะส่งต่อไปยังไข่หมัด ป้องกันไม่ให้เติบโตเป็นหมัดเต็มวัย (แต่ใช้ฆ่าหมัดโตเต็มวัยไม่ได้ เพราะงั้นต้องรอสักพักถึงจะเห็นผล) วิธีนี้ก็เหมือนวิธีอื่นๆ คือต้องคอยสังเกตว่าน้องหมามีอาการแพ้หรือเปล่า เช่น ผิวหนังคันหรือแดง ถ้ามีอาการให้หยุดยาแล้วพาไปหาหมอ จริงๆ แชมพูน้องหมาทั่วไปและน้ำยาล้างจานก็ช่วยฆ่าหมัดได้ แต่ถ้าอยากให้ชัวร์ ก็ต้องลองใช้แชมพูสูตรกำจัดเห็บหมัดโดยเฉพาะ  อ่านคำแนะนำที่ฉลากให้ดีๆ ก่อนใช้งาน เพื่อความปลอดภัยของน้องหมา ราดตัวน้องหมาให้ชุ่มด้วยน้ำอุ่น จากนั้นขยี้แชมพูกำจัดหมัดให้ทั่วขนทั่วตัว ทิ้งไว้อย่างน้อย 10 นาที แล้วค่อยล้างออกด้วยน้ำอุ่น ปกติแชมพูกำจัดหมัดจะมี pyrethrins ซึ่งเป็นสารเคมีสำหรับกำจัดหมัด แชมพูสูตรที่ว่า ใช้กำจัดได้ทั้งเห็บและหมัดที่เกาะตามตัวน้องหมา สเปรย์กำจัดเห็บหมัดมีทั้งแบบขวดสเปรย์ (ละอองลอย หรือ aerosol) และขวดหัวปั๊ม   ถ้าอยากให้เห็นผลที่สุด ต้องเลือกสเปรย์ที่ฆ่าได้ทั้งหมัดโตเต็มวัยและมี insect growth regulator คือสารยับยั้งการเจริญเติบโตของแมลง แบบนี้จะแน่ใจได้ว่ากำจัดหมดจดทั้งไข่และหมัดโตเต็มวัย ให้ใช้งานตามคำแนะนำของสัตวแพทย์ หรือคำแนะนำที่ฉลากอย่างเคร่งครัด ต้องฉีดสเปรย์ในบริเวณที่อากาศถ่ายเท และระวังอย่าให้เข้าตาน้องหมา ตอนฉีดสเปรย์ต้องสวมถุงมือเพื่อความปลอดภัยของตัวคุณเอง ตอนฉีดสเปรย์บริเวณที่บอบบาง เช่น ใบหน้าของน้องหมา ให้ฉีดใส่มือคุณ (ที่สวมถุงมือ) ก่อน แล้วเอาไปขยี้แถวใบหน้าน้องหมา อย่าเสี่ยงฉีดสเปรย์จนเข้าหู ตา ปากให้อันตราย คุณซื้อผงกำจัดหมัดได้เลย ไม่ต้องมีใบสั่งแพทย์ แล้วใช้แบบเดียวกับสเปรย์เลย  อ่านฉลากให้ดี จะได้รู้ปริมาณที่แนะนำ ถ้าไม่แน่ใจเรื่องวิธีใช้งานหรืออะไร ให้ปรึกษาสัตวแพทย์ก่อน ปกติวิธีใช้คือโรยผงกำจัดหมัดบางๆ บนขนน้องหมาแล้วทิ้งไว้ ข้อเสียคือผงกำจัดหมัดจะทำให้น้องหมาขนสาก แถมต้องโรยซ้ำเรื่อยๆ เริ่มโรยจากบริเวณหัว ไล่ไปตามตัวจนถึงหาง โดยให้ผงกำจัดหมัดลงลึกถึงผิวหนัง  อย่าลืมโรยตามที่นอนของน้องหมาด้วย โรยซ้ำอาทิตย์ละ 1 ครั้ง ถ้าจำเป็น ให้ใช้น้ำยากำจัดหมัดเจือจางราดตามตัวน้องหมาหลังพบหมัดยั้วเยี้ยไปหมด   ผสมน้ำยาราดกำจัดหมัด (dip หรือ rinse) ในปริมาณที่ฉลากแนะนำ สงสัยตรงไหนสอบถามสัตวแพทย์เลย flea dip บางทีก็เรียก flea bath วิธีใช้คือผสมน้ำให้เจือจางก่อน แล้วราดตัวน้องหมาให้ชุ่ม ส่วน flea rinse คือผสมเจือจางมาแล้ว ใช้ราดตัวราดขนน้องหมาให้ชุ่มโชกได้เลย ไม่ว่าจะใช้สูตรไหนก็ต้องราดให้ทั่วทุกซอกทุกมุม ใช้เฉพาะจุดไม่ได้ เวลาจะราดน้ำยาบนตัวน้องหมา ต้องเลือกบริเวณที่อากาศถ่ายเท flea dip ส่วนใหญ่ราดตัวน้องหมาแล้วไม่ต้องล้างออก  ผลิตภัณฑ์พวกนี้จะมีสารเคมีชื่อ pyrethrins, permethrins และ organophosphates flea collar มีหลายราคาหลายคุณภาพ ถ้าถูกก็ใช้ได้จำกัดหน่อย คือฆ่าหมัดได้เฉพาะแถวปลอกคอ (แถวหัวและไหล่) แต่ถ้าแบบคุณภาพดี จะทั้งฆ่าและไล่หมัดได้ถ้าใช้ถูกวิธี ยังไงลองศึกษาแล้วเลือกปลอกคอกำจัดหมัดที่เหมาะสมกับอายุและน้ำหนักตัวของน้องหมาดู   เวลาเลือกให้ลองสอดนิ้วเข้าไปในปลอกคอสัก 2 นิ้ว จะได้รู้ว่าน้องหมาใส่แล้วไม่คับแน่นเกินไป พอน้องหมาใส่แล้ว ถ้าปลอกคอยาวเกินออกมาให้ตัดออก อย่าปล่อยให้น้องหมาเคี้ยวปลายปลอกคอเล่น อ่านคำแนะนำการใช้งานที่ฉลากให้ละเอียด จะได้รู้ว่าน้องหมาต้องใส่ปลอกคอนานแค่ไหน รวมถึงรู้ข้อควรระวัง เพราะบางปลอกคอจะด้อยประสิทธิภาพถ้าเปียกน้ำ คอยสังเกตผิวหนังที่คอน้องหมา ใต้ปลอกคอ ถ้าเห็นว่ามีอาการระคายเคือง ต้องรีบถอดปลอกคอออก
อาบน้ำให้หมา. ใช้หวีสางหมัด. ไล่หมัดด้วยน้ำมะนาว. ใช้น้ำส้มสายชูหมักจากแอปเปิ้ล. ลองใช้ brewer's yeast. ราดตัวด้วยน้ำโรสแมรี่. ใช้น้ำมันหอมระเหยลาเวนเดอร์. หยดยาทุกเดือน. ให้กินยาป้องกันหมัดเดือนละครั้ง. ใช้แชมพูกำจัดเห็บหมัด. ใช้สเปรย์กำจัดหมัด. ใช้ผงกำจัดหมัด. ราดน้ำยากำจัดหมัด. ใช้ปลอกคอกำจัดหมัด.
https://www.wikihow.com/Kill-Fleas-on-Dogs https://www.wikihow.com/Kill-Fleas-on-Dogs https://www.wikihow.com/Kill-Fleas-on-Dogs
Trying Natural Flea Treatments Using Preventative Flea Remedies Administering Medicated Treatments